《偃松》
宋代·焦千之

得地久蟠踞，参天多晦冥。月通深夜白，雪压岁寒青。

独拥虬腰大，疑闻雨甲腥。深根动坤轴，萧瑟挂疏星。

作者简介：宋焦陂人，寄居丹徒，字伯强。曾从欧阳修学，称高弟。弃科举学，专意经术。仁宗嘉祐六年举经义赴京，馆太学，试舍人院赐出身。为国子监直讲。英宗治平三年，以殿中丞出知乐清县，莅事精明，创学校以教邑人。后移知无锡，入为大理寺丞。